**Ο λαός της Βολιβίας νίκησε**

**Παραμένουν οι παρατηρητές της Προοδευτικής Διεθνούς και η Σοφία Σακοράφα από το ΜέΡΑ25 για την καταμέτρηση**

Από την πρώτη κιόλας Κυριακή και με συντριπτικό ποσοστό άνω του 50% και μεγάλη διαφορά, εκλέγεται Πρόεδρος στη Βολιβία ο Λουίς Αρσέ υποψήφιος του Κινήματος για το Σοσιαλισμό του Έβο Μοράλες (Movimiento Al Sosialismo - MAS) σύμφωνα με όλα τα exit polls.

Ο λαός της Βολιβίας δεν λύγισε μπροστά στο πραξικόπημα που συντελέστηκε ενάντια στην κυριαρχία του και τον χαιρετίζουμε για το θάρρος του. Οι εκλογές ήταν ειρηνικές και μαζικές με τους απεσταλμένους μας από την Προοδευτική Διεθνή και την Βουλεύτρια του ΜέΡΑ25 και Αντιπρόεδρο της Βουλής Σοφία Σακοράφα να παραμένουν παρόντες και προσεχτικοί στη Λα Παζ καθώς η καταμέτρηση συνεχίζεται.

Η δημοκρατία είναι σε κρίσιμη καμπή όχι μόνο στην Ελλάδα και την Ευρώπη, αλλά και σε όλο τον κόσμο και ο λαός της Βολιβίας μας δείχνει τον δρόμο για να την προασπίσουμε και να την ξανακερδίσουμε!